ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดประเภทของเรือสนับสนุนการประมงพ.ศ. ๒๕๖๐ โดยที่คำสั่งหัวหน้าคณะรักษาความสงบแห่งชาติที่ ๒๒/๒๕๖๐ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุม เพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ ข้อ ๑๐กำหนดให้รัฐมนตรีว่าการกระทรวงเกษตรและสหกรณ์มีอำนาจประกาศกำหนดประเภทเรือสนับสนุนการประมงที่จะต้องอยู่ในบังคับติดระบบติดตามเรือและดำเนินการแจ้งเข้าออกท่าเทียบเรือประมงนั้นเนื่องจากปรากฏข้อเท็จจริงว่ามีเรือบรรทุกผลิตภัณฑ์น้ำมันซึ่งมีขนาดตั้งแต่สามสิบตันกรอสแต่ไม่เกินหนึ่งพันตันกรอสซึ่งไม่มีระบบติดตามเรือหรือมีระบบติดตามเรือที่กรมประมงไม่สามารถตรวจสอบเส้นทางการเดินเรือได้จึงมีความเสี่ยงในการให้บริการน้ำมันแก่เรือประมงซึ่งเข้าลักษณะของเรือสนับสนุนการประมงอาศัยอำนาจตามความในข้อ ๑๐ ของคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุม เพิ่มเติมครั้งที่๔ ลงวันที่ ๔ เมษายน พุทธศักราช ๒๕๖๐ รัฐมนตรีว่าการกระทรวงเกษตรและสหกรณ์ออกประกาศไว้ดังนี้ข้อ๑ กำหนดให้เรือที่จดทะเบียนตามกฎหมายว่าด้วยเรือไทยเป็นเรือกลเดินทะเลใกล้ฝั่ง เรือกลเดินทะเลเฉพาะเขต เรือกลเดินทะเลชายแดนเรือกลเดินทะเลระหว่างประเทศประเภทการใช้บรรทุกผลิตภัณฑ์น้ำมันที่มีจุดวาบไฟต่ำกว่าหกสิบองศาเซลเซียสและประเภทการใช้บรรทุกผลิตภัณฑ์น้ำมันที่มีจุดวาบไฟสูงกว่าหกสิบองศาเซลเซียสขนาดตั้งแต่สามสิบตันกรอสแต่ไม่เกินหนึ่งพันตันกรอส เป็นเรือสนับสนุนการประมงที่ต้องติดตั้งระบบติดตามเรือและแจ้งการเข้าออกท่าเทียบเรือประมงตามข้อ ๑๐ของคำสั่งหัวหน้าคณะรักษาความสงบแห่งชาติ ที่ ๒๒/๒๕๖๐ เรื่อง การแก้ไขปัญหาการทำการประมงผิดกฎหมาย ขาดการรายงาน และไร้การควบคุมเพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ความในวรรคหนึ่งมิให้ใช้บังคับแก่เรือบรรทุกผลิตภัณฑ์น้ำมันดังนี้(๑)เรือบรรทุกผลิตภัณฑ์น้ำมันเตา(๒)เรือบรรทุกผลิตภัณฑ์น้ำมันซึ่งมีการทำสัญญาโดยตรงกับบริษัทน้ำมันในประเทศไทยให้เป็นผู้จัดส่งผลิตภัณฑ์น้ำมันระหว่างคลังน้ำมันในประเทศไทยหรือขนส่งผลิตภัณฑ์น้ำมันระหว่างคลังน้ำมันในประเทศไทยกับต่างประเทศ[๑]เรือบรรทุกผลิตภัณฑ์น้ำมันตาม(๑)ต้องมีการระบุในใบอนุญาตให้ใช้เรือโดยชัดเจนว่าเป็นเรือบรรทุกผลิตภัณฑ์น้ำมันตามประเภทดังกล่าว[๒]กรณีเรือบรรทุกผลิตภัณฑ์น้ำมันตาม(๒)ให้ได้รับยกเว้นตามวรรคสองเฉพาะในช่วงเวลาที่สัญญาระหว่างโรงกลั่นน้ำมันกับเรือบรรทุกผลิตภัณฑ์น้ำมันยังมีผลใช้บังคับและผู้ประกอบการดังกล่าวได้จัดส่งสัญญาให้กรมประมงทราบแล้ว[๓]ข้อ๒ ให้เจ้าของหรือผู้ครอบครองเรือสนับสนุนการประมงตามข้อ๑ติดตั้งระบบติดตามเรือพร้อมแจ้งเปิดสัญญาณต่อศูนย์ปฏิบัติการเฝ้าระวังและคาดการณ์สถานการณ์ด้านการประมงให้แล้วเสร็จภายในกำหนดเวลาสามสิบวันนับแต่วันที่ประกาศฉบับนี้มีผลใช้บังคับกรณีมีเหตุสุดวิสัยหรือเหตุจำเป็นอื่นใดอันทำให้ไม่สามารถติดตั้งระบบติดตามเรือได้ทันภายในกำหนดเวลาตามวรรคหนึ่งให้เจ้าของหรือผู้ครอบครองเรือสนับสนุนการประมงตามข้อ ๑แจ้งให้อธิบดีกรมประมงทราบก่อนสิ้นสุดระยะเวลาตามวรรคหนึ่งและจะต้องติดตั้งระบบติดตามเรือพร้อมแจ้งเปิดสัญญาณต่อศูนย์ปฏิบัติการเฝ้าระวังและคาดการณ์สถานการณ์ด้านการประมงให้แล้วเสร็จภายในเวลาที่อธิบดีกำหนดข้อ๓ การแจ้งเข้าออกท่าเทียบเรือประมงของเรือสนับสนุนการประมงตามข้อ ๑ ให้เริ่มดำเนินการเมื่อพ้นกำหนดสามสิบวันนับแต่วันที่ประกาศฉบับนี้มีผลใช้บังคับข้อ๔[๔] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๓มิถุนายน พ.ศ. ๒๕๖๐พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประกาศกระทรวงเกษตรและสหกรณ์เรื่อง กำหนดประเภทของเรือสนับสนุนการประมง (ฉบับที่ ๒) พ.ศ. ๒๕๖๐[๕]ข้อ๒ บทบัญญัติในข้อ ๑ให้มีผลใช้บังคับกับเรือบรรทุกผลิตภัณฑ์น้ำมันที่ถูกกำหนดให้เป็นเรือสนับสนุนการประมงตามประกาศกระทรวงเกษตรและสหกรณ์เรื่อง กำหนดประเภทของเรือสนับสนุนการประมง พ.ศ. ๒๕๖๐ ลงวันที่ ๑๓ มิถุนายน พ.ศ.๒๕๖๐ ที่ได้ดำเนินการตามที่กำหนดไว้ในข้อ ๑ภายในสามสิบวันนับแต่วันที่ประกาศนี้ใช้บังคับข้อ๓ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปภวรรณตรี/จัดทำ๒๗ มิถุนายน๒๕๖๐ชวัลพร/ตรวจ๒๗ กรกฎาคม๒๕๖๐ปุณิกา/เพิ่มเติม๒๐ พฤศจิกายน ๒๕๖๐[๑] ข้อ ๑ วรรคสอง เพิ่มโดยประกาศกระทรวงเกษตรและสหกรณ์เรื่อง กำหนดประเภทของเรือสนับสนุนการประมง (ฉบับที่ ๒) พ.ศ. ๒๕๖๐[๒] ข้อ ๑ วรรคสาม เพิ่มโดยประกาศกระทรวงเกษตรและสหกรณ์เรื่อง กำหนดประเภทของเรือสนับสนุนการประมง (ฉบับที่ ๒) พ.ศ. ๒๕๖๐[๓] ข้อ ๑ วรรคสี่ เพิ่มโดยประกาศกระทรวงเกษตรและสหกรณ์เรื่อง กำหนดประเภทของเรือสนับสนุนการประมง (ฉบับที่ ๒) พ.ศ. ๒๕๖๐[๔] ราชกิจจานุเบกษาเล่ม ๑๓๔/ตอนพิเศษ ๑๖๗ ง/หน้า ๑๐/๒๒ มิถุนายน ๒๕๖๐[๕] ราชกิจจานุเบกษาเล่ม ๑๓๔/ตอนพิเศษ ๒๔๒ ง/หน้า ๑๒/๒๙ กันยายน ๒๕๖๐